L'OBRA "Maternitat" de nou a l'hospital de Reus
2019-03-10 08:00 - 2021-03-10 17:00 (Europe/Helsinki)
Josep Piqué va fer donació d’aquesta obra a l’Hospital de Reus l’any 1993, en agraïment pel tracte rebut arran d’una estada al centre.
Estava ubicada en origen a l’Hospital de Sant Joan del centre de Reus. Amb el trasllat a le noves instal·lacions hospitalàries, la peça va romandre en l’oblit. La Presidenta de la Fundació, Assumpta Piqué va demanar a la direcció de l’Hospital de Reus l’obra del seu pare per a ser restaurada. Un cop restaurada va sol·licitar que fos novament ubicada en un espai públic de l’Hospital.
El resultat ha estat recuperar l’escultura de Josep Piqué per a l’espai públic. La ubicació que es va decidir fou l’espai central d’accés a plantes entre Ginecologia i Pediatria de l’Hospital de Sant Joan. Pilar Carbassa , Patrona de la Fundació, va consensuar presencialment la idoneïtat de la ubicació.

Divertiment - Presentació CD
2019-07-21 - 2020-07-21 | ermita de Sant Antoni de Montbrió del Camp
La Fundació PiquéArt ha editat un CD amb 15 composicions per a piano de Josep Piqué. Amb el títol de Divertiment, Montserrat Blay interpreta les melodies de l’artista a qui va conèixer i amb qui va compartir moments musicals inolvidables.
La presentació fou el dia 21 de juliol de 2019 en el marc del pati de l’ermita de Sant Antoni de Montbrió del Camp. Un nombrós públic assistí a l’esdeveniment amb ganes de conèixer un nou lliurament de peces musicals de l’artista que ja havia enregistrat un primer CD l’any 2003 –Música contada-.
Dins l’acte, la presidenta, Assumpta Piqué, va fer pública la creació de la Fundacio Josep Piqué Iserte.

Montbriart - Ruta per l'univers creatiu de Josep Piqué Iserte
2019-09-07 - 2021-09-07 | Pl. de la Vila, Montbrió del Camp, Espanya
Montbriart. Mostra d’Arts Pàstiques acompleix 8 anys. En aquesta edició 2019 Josep Piqué serà el centre d’una part de les activitats que organitza la Regidoria de Patrimoni i la Fundació d’Art Josep Piqué Iserte. La Ruta per l’univers de Josep Piqué recorrerà els espais més piquerians de la vila on s’inclou la visita a l’estudi taller de l’artista. Per altra banda, l’artista Enric Llevat i Meritxell Blay estan al capdavant del taller Piquexperience.

Jornada de la Coordinadora Catalana de Fundacions
2019-11-04 - 2021-11-04
El dia 30 d’octubre la Fundació Piqué Art va ser convidada a la Jornada organitzada per la Coordinadora Catalana de Fundacions que va aplegar fundacions de Tarragona i Terres de l’Ebre amb l’objectiu de copsar la realitat del territori, afavorir la creació de vincles entre fundacions i fer difusió del món fundacional.
Hi van assistir la Presidenta Assumpta Piqué, la Vicepresidenta Maria Franquès i la Coordinadora Carme Puyol. El conjunt de les intervencions van suggerir-nos idees i conceptes a desenvolupar per part de la nostra Fundació.

La gran escultura "La Sardana", en procès de recuperació
2020-02-02 08:00 - 2025-02-02 17:00
Dins el pla de reparació i restauració dels elements escultòrics en espais públics que ha iniciat l’Ajuntament de Tarragona, La Sardana, ubicada al Barri tarragoní de Sant Pere i Sant Pau és una de les primeres que ja ha començat a ser tractada. L’empresa Lesena, sota la direcció de Pau Arroyo, porta a terme el treball de recuperació i restitució d’algunes de les peces de la gran escultura. La Fundació ha estat convidada a veure la progressió de les tasques de restauració.
Es tracta d’una llarga reivindicació de les Associacions de Veïns del Barri que en pocs mesos recuperarà l’obra escultòrica dissenyada per Josep Piqué i executada pel ferrer montbrionenc Francesc Sánchez, col·locada l’any 1973 quan la ciutat fou Ciutat Pubilla de la Sardana. La Cooperativa d’Habitatges de Sant Pere i Sant Pau va ser la promotora de l’obra.
Avui doncs aquesta magna escultura té un doble significat. Si per una banda recorda la capitalitat de la Sardana; per altra, és vista com un símbol de la voluntat col·lectiva que va treballar aplegada per assolir la construcció dels habitatges que van ser l’origen del Barri.
[Link: Entrevista Tarragona Ràdio 16/06/2020]
